સ્પોર્ટ્સ ડેસ્કઃ IPL 2018માં મંગળવારે રમાયેલી ટૂર્નામેન્ટની 14મી મેચ દરમિયાન મુંબઈએ બેંગલુરુને 46 રનથી પરાજય આપ્યો હતો. મેચ દરમિયાન એક એવી ઘટના બની હતી જ્યારે વિરાટ કોહલી અમ્પાયર પર ભડક્યો હતો અને તેણે જાહેરમાં જ પોતાની નારાજગી વ્યક્ત કરી હતી. આ ઘટના મુંબઈની ઈનિંગમાં 18.2 ઓવરમાં થઈ હતી. જ્યારે ક્રિસ વોક્સની બોલ પર હાર્દિક પંડ્યાને મેદાન પરના અમ્પાયરે આઉટ આપી દીધો હતો. ટીવી રિપ્લેમાં સ્પષ્ટ દેખાતું હતું કે બેટ હાર્દિકના બોલને અડ્યો છે તેમછતાં થર્ડ અમ્પાયરે તેને નોટઆઉટ જાહેર કર્યો. જે પછી હાર્દિકના નોટઆઉટ જાહેર થવા મુદ્દે વિરાટ કોહલી ભડકી ગયો હતો અને આ અંગે તેણે અમ્પાયર સાથે વાત કરી હતી. જોકે તેની અપીલની કોઈ અસર થઈ નહોતી. આ સમયે હાર્દિકને નોટઆઉટ જાહેર કરવામાં આવતા જ રોહિત શર્માની પત્ની રીતિકા ખુશ થઈને તાળીઓ પાડવા લાગી હતી. રીતિકાની સાથે તેના માતા-પિતાએ પણ આ નોટઆઉટને સેલિબ્રેટ કરવા તાળીઓ પાડી હતી.